REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/365-19

25. decembar 2019. godine

B e o g r a d

ZAPISNIK

SA 73. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 25. DECEMBRA 2019. GODINE

Sednica je počela u 11,00 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, dr Darko Laketić, Veroljub Matić, dr Dragana Barišić, Marko Zeljug, Nemanja Šarović, Momo Čolaković i Petar Petrović.

Sednici su prisustvovali i zamenici članova Odbora: Goran Nikolić, zamenik Dušice Stojković i Milorad Mirčić, zamenik prof. dr Vojislava Šešelja.

Sednici nisu prisustvovali članovi Odbora: Dušica Stojković, Đorđe Milićević, prof. dr Vojislav Šešelj, Tatjana Macura, Goran Ćirić, Branimir Jovanović, Nenad Konstantinović i Nenad Čanak.

Na predlog predsednika, Odbor je većinom glasova utvrdio sledeći

D n e v n i r e d:

- usvajanje zapisnika sa 72. sednice Odbora -

1. Razmatranje zahteva Jane Ljubičić, člana Republičke izborne komisije za davanje pozitivnog mišljenja za obavljanje druge javne funkcije (21 broj 02-3159/19 od 24. decembra 2019. godine).

Pre prelaska na rad po utvrđenom dnevnom redu, Odbor je većinom glasova, bez primedaba, usvojio zapisnik sa 72. sednice Odbora.

**Prva tačka dnevnog reda**: Razmatranje zahteva Jane Ljubičić, člana Republičke izborne komisije za davanje pozitivnog mišljenja za obavljanje druge javne funkcije

Jana Ljubičić je, u skladu sa članom 28. stav 4. Zakona o Agenciji za borbu protiv korupcije podnela zahtev za davanje pozitivnog mišljenja za istovremeno vršenje funkcije člana Republičke izborne komisije i funkcije predsednika Opštinske izborne komisije Zemun na koju je imenovana Rešenjem Skupštine Gradske opštine Zemun od 23. decembra 2019. godine.

Diskusije nije bilo.

Na predlog predsednika, Odbor je jednoglasno dao pozitivno mišljenje Jani Ljubičić za obavljanje druge javne funkcije iz podnetog zahteva.

Sednica je završena u 11,07 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović